《秋蝉抱叶而吟叶脱而堕困于群蚁亟遣仆置高树且怜而作诗吊之》
唐代·王翰

一气无停机，四时仍代用。万物生两间，潜植与蠢动。

时至靡不荣，运往讵所恸。蝉生粪壤间，潜化自能羾。

登木喜得时，鸣响甚恣纵。既免螳螂搏，幸脱痀瘘中。

或学秦筝鸣，或作雅琴弄。或缓美人歌，或繁小子诵。

或静而独鸣，或聚而相哄。不料瓮内鸡，遽儗竹上凤。

凉飔一朝发，繁霜藉草重。强鸣声噎塞，处危心愡恫。

所付既靡盬，脱落难持控。高蜚翅剪铩，不饮腹空洞。

局促尘埃中，蚁困况集众。我行庭树间，见之心为痛。

呼儿置深稳，聊尽尔馀哢。作诗予时哉，含悽不成讽。

作者简介：王翰（公元687年~726年），字子羽，并州晋阳（今山西太原市）人，唐代边塞诗人。与王昌龄同时期，王翰这样一个有才气的诗人，其集不传。其诗载于《全唐诗》的，仅有14首。登进士第，举直言极谏，调昌乐尉。复举超拔群类，召为秘书正字。擢通事舍人、驾部员外。出为汝州长史，改仙州别驾。